ससुरालवालों ने घर से निकाला तो दिया धरना
मॉडलटाउन में एक महिला ने ससुराल वालों पर घर से बाहर निकालने का आरोप लगाया है। इस मामले को लेकर महिला अपने ससुराल वालों के घर के बाहर ही धरने पर बैठ गई। वहीं महिला ने पुलिस पर ससुराल वालों पर कार्रवाई करने देरी से आने का आरोप लगाया है। पुलिस के अनुसार बरवाला निवासी ज्योति ने पुलिस को शिकायत दी है कि उसकी शादी एक साल पहले मॉडल निवासी नितीश कुमार के साथ हुई थी। महिला का आरोप है कि शादी के बाद से ही ससुराल वाले और पति उसे दहेज के लिए प्रताड़ित कर रहे है। उससे कभी कुछ तो कभी कुछ मायके से लाने के लिए कहते हैं। महिला ने आरोप लगाया है कि मैं कुछ दिन के लिए अपने मायके में गई हुई थी। शनिवार दोपहर को वापस लौटी तो ससुराल वालों ने मुझे घर से बाहर निकाल दिया। इसके बाद घर के दरवाजे पर ताला लगाकर कहीं बाहर चले गए। इस मामले के बाद वह घर के बाहर ही अपना सामान लेकर बैठ गई।
ससुराल वालों के घर के बाहर बैठी ज्योति ने बताया कि मैंने मामले की सूचना एसएचओ, डीजी ऑफिस को दी। सूचना देने के एक घंटे बाद पुलिस पहुंची। पुलिस अब खड़ी तमाशा देख रही है, लेकिन कार्रवाई कुछ नहीं कर रही है। महिला ने कहा कि जब तक ससुराल वाले उसे अपने घर में नहीं आने देंगे। तब तक मैं घर के बाहर ही बैठी रहूंगी।
मामले की जांच की जा रही है, जांच के बाद हाेगी कार्रवाई: एसएचओ
^महिलाने ससुराल वालों के खिलाफ शिकायत दी है कि उसके ससुराल वालों ने उसको घर से बाहर निकाल दिया। इसके बाद महिला घर के बाहर ही अपना सामान लेकर बैठ गई। पहले शिकायत नहीं दी गई है। शाम को शिकायत मिली है। इस मामले की जांच की जाएगी। जांच के बाद ही आगामी कार्रवाई होगी।\\\'\\\' राजबाला,एसएचओ, महिला थाना।
मामले की सूचना बस स्टैंड चौकी के पुलिस कर्मचारियों को मिली तो इंचार्ज ओमप्रकाश अपनी टीम के साथ मौके पर पहुंचे। मौके पर पहुंच महिला को घर के बाहर से उठाने का प्रयास किया तो महिला ने कहा कि जब तक घर में एंट्री नहीं होगी और ससुराल वालों पर कार्रवाई नहीं होगी। तब तक मैं कहीं नहीं जाऊंगी और घर के बाहर से उठूंगी। इसके बाद पुलिस कर्मचारियों ने मामले की सूचना महिला थाना एसएचओ राजबाला को दी। सूचना मिलते ही वह मौके पर पहुंची। महिला को समझाने का प्रयास किया, लेकिन वह भी नहीं मना पाईं। इसके बाद महिला से मौके पर ही शिकायत लिखवाई गई। देर शाम तक पुलिस महिला को घर के सामने से उठाने में लगी हुई थी।
मॉडल टाउन में अपने ससुराल के बाहर धरने पर बैठी महिला ज्योति से शिकायत लेकर पढ़ती महिला थाना प्रभारी राजबाला।
hin_Deva hin_Deva hin_Deva hin_Deva hin_Deva hin_Deva bho_Deva